Георги Андријанов - Википедија

# Георги Андријанов

### Од Википедија, слободна енциклопедија

Георги Андријанов
Роден | 14 декември, 1897 Белица, Република Бугарија, Пиринска Македонија
Починал | 1932

Георги Андријанов (14 декември 1897 - 1932) е македонски револуционер, роден во Белица. Бил припадник на ВМРО (Обединета).

## [уреди] Биографија

Потекнува од револуционерно семејство. Татко му е соработник на Гоце Делчев и Јане Сандански. Образованието го започнува во родниот град. Учи во гимназијата во Самоков. За време на Првата светска војна е мобилизиран и испратен на фронтот. По демобилизацијата (1918 година) е назначен за учител во неговото родно село, а на следната година за директор. Тој е еден од основачите на комунистичка група кон БКП во Белица (1919 година) и е избран да нејзин секретар (до 1921 година). Во 1922 година студира икономика на Слободниот универзитет во Софија. Учествува во Септемвриското востание во 1923 година во составот на белишката чета, којашто на 23 септември, вечерта, се приклучила кон разлошкиот партизански одред. Во 1926 година емигрира во Франција, кадешто пак студира икономика во Гренoбл. Станува член на Француската комунистичка партија. Поради тоа е избркан од Франција. Од таму оди во Белгија, Лиеж, кадешто дипломира. 1927 година се враќа во Бугарија и отвора трговска кантора „Коминтерн“ во Софија. Член е на обласниот комитет на ВМРО (Обединета). Киднапиран и убиен е од бандити на михајловистичката ВМРО.

## [уреди] Надворешни врски

- Расправа во бугарскиот парламент за киднапирањето на Симеон Кавракиров, во која се спомнува и киднапирањето на Георги Андријанов - на бугарски јазик.

Преземено од "http://mk.wikipedia.org../../../%D0%B3/%D0%B5/%D0%BE/%D0%93%D0%B5%D0%BE%D1%80%D0%B3%D0%B8_%D0%90%D0%BD%D0%B4%D1%80%D0%B8%D1%98%D0%B0%D0%BD%D0%BE%D0%B2_5164.html"

Категории: Македонци | Македонски борци

##### Views

- Статија
- Разговор
- Тековна верзија

##### Пребарај